Manual que dona a conèixer les tècniques de tractament de reducció de l'estrès i de teràpia cognitiva basades en mindfulness i presenta el seu ús en casos de depressió, de trastorn bipolar, de trastorn d'ansietat o d'abús de substàncies, de dolor crònic i càncer, i altres aplicables a l'estrès laboral i escolar.
Cada capítol inclou un cas clínic d'exemple d'intervenció.
Manual que estudia la sexualitat en el context de la drogoaddicció: l'afectació de les drogues en la sexualitat, la relació entre abús sexual a la infància i drogodependència adulta, l'addicció al sexe, la dependència emocional i la perspectiva de gènere en l'addicció.
També inclou unes propostes d'intervenció grupal estructurades en 6 tallers.
Obra que revisa el passat i present del treball social com a disciplina científica i pràctica professional tradicionalment arrelada a l'atenció dels sectors més vulnerables.
La complexitat de la professió requereix entendre la història per projectar l'activitat futura en el marc d'una societat canviant i complexa.
Incideix en el paper de la dona en l'acció social revisant les figures de Concepción Arenal, Olympe de Gouges, Victoria Kent, Clara Campoamor, Federica Montseny, Jane Addams i Mary Ellen Richmond.
L'avaluació del risc de violència és una metodologia multidisciplinària aplicable als camps de la medicina, la psicologia, la criminologia, els serveis socials o el dret.
En aquest manual es compilen els principals avenços, recomanacions i procediments per a l'aplicació pràctica amb una revisió de les principals eines, incloent les més actuals, la 3a edició de la HCR-20 i la SARA, aplicable a la violència de parella.
Es recullen altres tipus de violències emergents com el terrorisme, l'assetjament i la violència laboral.
RUDEL recull la informació que els ens locals aporten respecte les fitxes que tenen signades mitjançant el Contracte Programa per a la coordinació, la cooperació i la col·laboració entre el Departament de Treball, Afers Socials i Famílies i els ens locals, en matèria de serveis socials, altres programes relatius al benestar social i polítiques d'igualtat.
L'autora reivindica la importància del treballador social com a peça clau en l'atenció de les persones que pateixen problemes de salut mental, i ho fa des de la visió personal i l'experiència pràctica.
Les reflexions conformen un coneixement constructiu per entendre el col·lectiu, les seves capacitats i drets fonamentals.
Entre d'altres qüestions, aborda com dur a terme l'atenció a la llar i com atendre la seva afectivitat i sexualitat.
L'ètica psicosocial aquí conceptualitzada i estructurada, reconeix la complexitat de les qüestions ètiques en un context de justícia, solidaritat, apoderament i desenvolupament humà.
Fonamenta la metodologia pràctica per a l'abordatge de les problemàtiques ètiques i morals a partir de l'esquema AVOC, que identifica actors, valors, opcions i conseqüències.
També inclou 2 casos resolts i planteja 14 casos problema.
Els autors, experts terapeutes i especialistes en el dol, presenten un programa que ha estat guardonat amb el Premi Lafoucarde-Ponce 2012 i que ofereix unes eines d'intervenció estructurades en deu sessions per acompanyar la persona que viu un procés de pèrdua, des d'una perspectiva personal i professional.
Aportació filosòfica basada en els infinitius essencials de l'ésser humà com és el viure, el pensar i l'estimar, articulada a partir del concepte de "replec del sentir".
Esquirol assenyala: «Aquí, als afores, la gènesi i la degeneració, la vida i la mort, l'humà i l'inhumà, la proximitat i la indiferència.
Aquí, als afores, el mal és molt profund, però la bondat encara ho és més.
Aquí, als afores, res té més sentit que l'empara i la generositat.
Aquí, als afores, no només vivim, sinó que som capaços de vida».
Obra coral que aporta un debat necessari en el camp de la bioètica i els nous drets, des de la perspectiva dels drets humans i el principi de dignitat.
Les contribucions dels diversos experts s'emmarquen en cinc àmbits: la bioètica, ètica mèdica i dignitat humana; la família i salut de la dona; el dret a la vida privada i familiar; l'objecció de consciència; i la bioètica i medi ambient.
Anàlisi de la contribució laboral i domèstica a les llars espanyoles des de la perspectiva de gènere i la classe social, durant els darrers anys d'expansió econòmica i el posterior impacte de la crisi.
Els nous rols situen l'home en un estat de normalització, resignació i resistència, i la dona com a protagonista del canvi.
Obra coral que reflexiona sobre la inversió social i l'aposta per les polítiques predistributives, i n'analitza els límits i possibilitats, adoptades en el marc del nou context sociodemogràfic i socioeconòmic, on es repensa alhora el nou estat del benestar.
Es repensa el nou paper de l'educació social en el marc dels serveis socials bàsics a la demarcació de Barcelona, amb una anàlisi dels perfils professionals, les eines metodològiques, la cartera de serveis, l'atenció socioeducativa, la prevenció, el treball en xarxa i comunitari, i les dinàmiques generadores d'innovació.
Pautes i exercicis per a superar el dol d'un ésser estimat mitjançant la meditació i el mindfulness.
A partir de la consciència plena del propi cos, es poden gestionar emocions i guarir símptomes, així com treballar la pròpia resiliència per poder viure plenament malgrat el patiment.
Conjunt de procediments per portar a terme l'avaluació de xarxes en serveis socials.
La metodologia descrita es basa en els diferents projectes d'intervenció a la infància, adolescència i família desenvolupats a Catalunya des d'una mirada intersectorial i multidisciplinària.
Xifres i indicadors estadístics de la població de nacionalitat estrangera resident a Barcelona i la seva evolució: lloc de residència per districtes i barris, lloc de naixement a l'estranger i dades sociodemogràfiques de nacionalitat, mercat de treball, ensenyament, etc.
Des d'un enfocament neurocientífic, els autors expliquen com les persones tenim la predisposició natural a un comportament altruista en el qual hi entra en funcionament l'anomenat "cervell altruista".
També incideixen en la forma en què es pot estimular l'actitud cooperativa i la confiança en els altres.
Recull d'assaigs escrits per professionals d'àmbits diversos com la filosofia, la història i la politologia que aborden la qüestió de la postveritat amb una perspectiva allunyada del concepte mediàtic, per situar-la en l'entorn social i polític actual.
Els treballadors socials, com agents de canvi que han d'adaptar-se als problemes i a les necessitats socials, tenen la oportunitat de cercar respostes innovadores, per mitjà de projectes en col·laboració amb les empreses i a partir de les seves polítiques RSC (responsabilitat social corporativa).
La divulgació científica i la història familiar s'entrellacen en aquesta obra que aprofundeix en el camp de la genètica i el fet hereditari.
Incideix en la història de la genètica i els primers descobriments, la història cultural i social del concepte d'herència, i la història personal de Mukherjee.
Assaig que explora el gènere de l'humor i les seves diverses formes d'expressió i tractament al llarg de la història, així com el seu ús terapèutic i com a eina de tolerància i de denúncia.
L'autora ho analitza a partir d'experiències personals immerses en el dolor i el trauma, que revelen l'estreta línia que hi pot haver entre l'alegria i la tristor.
El autors plantegen un viatge d'exploració i descobriment en un univers fictici per tractar les emocions, comprendre-les millor i aconseguir l'equilibri emocional.
Començant per les galàxies Por, Ira i Tristesa, es pot arribar a la constel·lació Lluminosa conformada pels planetes Confiança, Serenitat i Alegria, tot resolent reptes, responent preguntes i fent algunes eleccions.
Manual per a estudiants de l'àmbit social que profunditza en les dinàmiques grupals.
Cada capítol recull els següents continguts: objectius, conceptes fonamentals, desenvolupament teòric, conclusions, text de lectura recomanada, bibliografia general i específica, exercicis d'autoavaluació i resum.
El director català presenta, en clau de comèdia dramàtica, una història d'amistat i de coratge davant la malaltia, la mort i la pèrdua.
La pel·lícula va ser guanyadora de 5 Premis Goya i de la Concha de Plata al millor actor al Festival de Sant Sebastià, ex aequo Ricardo Darín-Javier Cámara (2015).
L'altruisme eficaç és un moviment social que es basa en actuar de la forma més eficaç possible, col·laborant en les causes benèfiques i filantròpiques de major impacte.
En aquesta obra, el reconegut filòsof ens descobreix com la clau rau en assolir una responsabilitat ètica per fer el màxim bé possible amb l'objectiu de fer un món millor.